stanford-oval/wikipedia huggingface dataset:
Kirundo

| Kirundo |
| --- | --- |
 Kirundo
 Koordinaatit: 2°35′24″S, 30°5′24″E 
Valtio:   Burundi
Provinssi:  Kirundon provinssi
Väkiluku (2008):  10 024
Aikavyöhyke:  UTC+2
Infobox OKVirheellinen NIMI-arvo: 
Kirundo on kaupunki Burundin pohjoisosissa. Kaupunki on Kirundon provinssin pääkaupunki. Kaupungissa asuu 10 024 asukasta.
Kaunotar ja Kulkuri II – Pepin seikkailut

| Kaunotar ja Kulkuri II – Pepin seikkailut> Lady and the Tramp II: Scamp's Adventure |
| --- | --- |
 suomenkielinen kansi
Ohjaaja:  Darrell Rooney ja Jeannine Roussel
Käsikirjoittaja:  Bill Motz Bob Roth
Tuottaja:  Jeannine Roussel David W. King
Säveltäjä:  Danny Troob
Pääosat:  Scott Wolf Roger Bart Alyssa Milano Susan Egan Jeff Bennett Jodi Benson Jess Harnell
Valmistustiedot
Valmistusmaa:   Yhdysvallat
Tuotantoyhtiö:  The Walt Disney Company
Levittäjä:  InterCom Netflix Disney+
Ensi-ilta:   27. helmikuuta 2001
Kesto:  69 min
Alkuperäiskieli:  englanti, jälkiäänitetty
Edeltäjä:  Kaunotar ja Kulkuri
Aiheesta muualla
IMDb 
Elonet
AllMovie
Infobox OKNimi-testi OK: 
Kaunotar ja Kulkuri II – Pepin seikkailut (engl. Lady and the Tramp II: Scamp's Adventure) on Disneyn vuonna 2001 valmistama yhdysvaltalainen animaatioelokuva, joka on jatkoa aiemmalle osalle Kaunotar ja Kulkuri. Elokuvan on ohjannut Darrell Rooney.
Juoni

Vuonna 1911, kaksi päivää ennen itsenäisyyspäivää, Kaunotar, Kulkuri ovat saaneet kolme hyväkäytöksistä tytärtä, Anneten, Colleten ja Daniellen sekä riehakkaan pojan nimeltä Pepi. Kun Pepi aiheuttaa talossa sotkun, Jukka Kulta lukitsee hänet rangaistukseksi ulos. Kaunotar ja Kulkuri pelkäävät, ettei Pepi ehkä koskaan opi ihmisten tavoille. Kulkuri yrittää puhua Pepille järkeä, mutta menettää malttinsa kuultuaan Pepin halusta tulla kulkukoiraksi. Hetken kuluttua Pepi kuulee ja näkee "Kaatopaikan koiriksi" itseään kutsuvien kulkukoirien lauman, joka kiusaa rankkuria. Pepi vapauttaa itsensä ketjusta ja juoksee koirien perään. Hän tapaa laumaan kuuluvan tyttökoiran nimeltä Enkeli, joka vie hänet muiden koirien luokse. Samalla Kaunotar huomaa Pepin karanneen ja kertoo Kulkurille asiasta.
Pepi yrittää heti liittyä Kaatopaikan koiriin, mutta lauman johtaja, Kusti, määrää Pepin suorittamaan urheustestin, jossa Pepin on napattava peltipurkki suurelta bullmastiffilta nimeltä Reggie. Lopulta Reggie alkaa jahdata Pepiä, mutta rankkuri ehtii napata hänet. Kaatopaikan koirat suuntaavat puistoon, jossa koira nimeltä Välkky kertoo tarinan Kulkurista ja siitä, kuinka tämä onnistui pakenemaan rankkureita. Ennen Kulkurin ystävänä ollut Kusti kertoo vihaisena, että Kulkuri rakastui Kaunottareen ja päätti tulla kotikoiraksi. Pepi ei ole uskoa sitä, että hänen isänsä on ennen ollut kaatopaikan koira. Myöhemmin Pepi ja Enkeli onnistuvat pelastautumaan ohikiitävältä junalta ja putoavat samalla alla olevaan jokeen. Hiljalleen he alkavat myös rakastua toisiinsa.
Pepi ja Enkeli saavat huomata, että Pepin koko perhe etsii häntä. Aiemmin kotikoirana ollut Enkeli on tyrmistynyt siitä, että Pepi päätti elää mieluummin kaduilla kuin rakastavan perheen kanssa. Seuraavana päivänä Kusti antaa Pepille tämän viimeisen kokeen: varastaa ruokaa hänen oman perheensä eväsretkeltä. Pepi onnistuu teossa, mutta Kulkuri saa hänet kiinni. Kusti taivuttelee Pepin jäämään Kaatopaikan koiraksi ja Kulkuri poistuu masentuneena paikalta. Kusti repii Pepin kaulapannan pois tämän kaulasta tehden tästä virallisesti ryhmän jäsenen.
Pepi juhlii vapauttaan, mutta Enkeli moittii häntä perheensä jättämisestä. Ärsyyntyneenä Pepi tulee paljastaneeksi kaikille, että Enkeli haluaa tulla kotikoiraksi. Enkeli juoksee pois, ja Pepi yrittää tuloksetta löytää hänet. Rankkuri nappaa ilman kaulapantaa liikkuvan Pepin ja Enkeli ryntää kertomaan asiasta Kulkurille. Koiratarhassa Pepi sijoitetaan samaan selliin Reggien kanssa, mutta paikalle saapuneet Kulkuri ja Enkeli onnistuvat hoitelemaan sekä Reggien että rankkurin.
Kolmikko palaa kaatopaikalle, jossa Pepi hakee kaulapantansa takaisin ja hautaa samalla Kustin jätevuoren alle. Ryhmän muut koirat hylkäävät Kustin ja päättävät lähteä etsimään itselleen oman perheen. Kulkuri ja Pepi palaavat kotiin ja samalla Pepin perhe päättää adoptoida Enkelin omakseen. Myös muut kaatopaikan koirat onnistuvat löytämään itselleen perheen.
Ääninäyttelijät

| Rooli | Alkuperäinen ääni | Suomenkielinen ääni | Koira- tai eläinrotu |
| --- | --- | --- | --- |
| Pepi | Scott Wolf (dialogi) Roger Bart (laulu) | Antti L. J. Pääkkönen | Sekarotuinen |
| Enkeli | Alyssa Milano (dialogi) Susan Egan (laulu) | Marja Salo (dialogi) Maija Kinnunen (laulu) | Pomeranian / Siperianhusky |
| Kusti | Chazz Palminteri (dialogi) Jess Harnell (laulu) | Seppo Pääkkönen | Dobermanni / Rottweiler |
| Kulkuri | Jeff Bennett | Pekka Kuorikoski | Sekarotuinen |
| Jalo | Jeff Bennett | Veikko Honkanen | Vihikoira |
| Tupsu | Jeff Bennett | Esa Saario | Skotlanninterrieri |
| Rankkuri | Jeff Bennett | Ilkka Heiskanen | ihminen |
| Kaunotar | Jodi Benson | Karin Pacius (dialogi) Ulla Renko (laulu) | cockerspanieli |
| Annette | Debi Derryberry | Mirjami Heikkinen | cockerspanieli |
| Collette | Kath Soucie | Heljä Heikkinen | cockerspanieli |
| Danielle | Kath Soucie | Marjut Heikkinen | cockerspanieli |
| Pummi | Bill Fagerbakke | Kari Tamminen | Vanhaenglanninlammaskoira |
| Välkky | Mickey Rooney | Jarmo Koski | Irlanninsusikoira |
| Ranskis | Bronson Pinchot | Petteri Summanen | Bostoninterrieri |
| Otis | Rob Paulsen | Petteri Summanen | Kiinanharjakoira |
| Ruusu | Cathy Moriarty | Rea Mauranen | Afgaaninvinttikoira |
| Reggie | Frank Welker | Frank Welker | Bullmastiffi / Englanninbulldoggi |
| Juniori | Andrew McDonough | Annituuli Kasurinen | ihminen |
| Saara-täti | Tress MacNeille | Rauha Rentola | ihminen |
| Katariina Kulta | Barbara Goodson | Anitta Niemi | ihminen |
| Jukka Kulta | Nick Jameson | Olli Ikonen | ihminen |
| Tony | Jim Cummings | Tom Wentzel | ihminen |
| Joe | Michael Gough | Matti Holi | ihminen |
Laulut

| Alkuperäinen nimi | suomenkielinen nimi | Esittäjät | Pituus |
| --- | --- | --- | --- |
| Welcome Home | Tulkaa prologi | Ulla Renko, Pekka Kuorikoski, Heljä Heikkinen,  Marjut Heikkinen, Mirjami Heikkinen, Kuoro | 3.02 |
| World Without Fences | Ei mua aidat estää saa | Antti L. J. Pääkkönen | 2.18 |
| Junkyard Society Rag | Kaatisjengin svengi | Seppo Pääkkönen, Petteri Summanen, Jarmo Koski, Rea Mauranen, Kari Tamminen, Kuoro | 3.13 |
| I Didn't Know That I Could Feel This Way | En tiennyt että tuntea voi näin | Antti L. J. Pääkkönen, Maija Kinnunen | 2.13 |
| Always There | Ainiaan | Antti L. J. Pääkkönen, Maija Kinnunen, Pekka Kuorikoski, Ulla Renko | 2.19 |
| Epilogi | Epilogi | Kuoro | 0.32 |
Vastaanotto > Kriittinen vastaanotto

Arvostelujen kokoamissivusto Rotten Tomatoes raportoi, että elokuva sai 45%:n hyväksyntäluokituksen keskiarvolla 5,8/10 11 arvostelun perusteella.
Vastaanotto > Kunnianosoitukset

Elokuva sai seitsemän ehdokkuutta ja voitti yhden palkinnon. Se sai Kansainvälisen animaatioelokuvaliiton ( ASIFA ) ehdokkaita 29. Annie Awards -gaalassa vuonna 2001, DVD Exclusivelta vuoden 2001 DVD Exclusive Awards -palkinnon aikana ja Academy of Science Fiction -, fantasia- ja kauhuelokuvien 28. Saturn Awards -palkinnon aikana vuonna 2001. 2002. Se voitti Video Premiere Award -palkinnon vuoden 2001 DVD Exclusive Awards -palkinnossa parhaasta animoidusta hahmosuorinnasta Scott Wolfille Pepin puheäänenä.
| vuosi | Seremonia | Myöntää | Tulos |
| --- | --- | --- | --- |
| 2001 | 29. Annie Awards | Erinomainen saavutus animoidussa kotivideotuotannossa | Ehdolla |
| 2001 | 29. Annie Awards | Erinomainen henkilökohtainen saavutus ohjauksesta animaatiotuotannossa Darrell Rooney Jeannine Roussel | Ehdolla |
| 2001 | 29. Annie Awards | Erinomainen henkilökohtainen saavutus ääninäyttelijänä naisnäyttelijänä animaatiotuotannossa Jodi Benson (Kaunotar) | Ehdolla |
| 2001 | 29. Annie Awards | Erinomainen henkilökohtainen saavutus ääninäyttelijänä naisnäyttelijänä animaatiotuotannossa Alyssa Milano (Enkeli) | Ehdolla |
| 2001 | Video Premiere Award DVD Exclusive Awards | Paras animaatiovideo ensi-iltaelokuva Jeannine Roussel | Ehdolla |
| 2001 | Video Premiere Award DVD Exclusive Awards | Paras alkuperäinen kappale ( A World Without Fences ) Roger Bart (laulaja) Melissa Manchester (käsikirjoittaja) Norman Gimbel (käsikirjoittaja) | Ehdolla |
| 2001 | Video Premiere Award DVD Exclusive Awards | Paras animoitu hahmoesitys Scott Wolf (ääni) Andrew Collins (ohjaava animaattori) | Voitti |
| 2002 | 28. Saturn Awards | Paras DVD-julkaisu | Ehdolla |
Kerberos (tietotekniikka)

Kerberos on todennusprotokolla, joka toimii tietokoneverkossa. Kerberoksen avulla käyttäjät voivat todistaa henkilöllisyytensä toisilleen verkon yli ja se on suunniteltu käytettäväksi Internetin kaltaisissa verkoissa, joissa ei suoraan ole salausmenetelmää käytössä. Kerberos perustuu Needhamin ja Schroederin avaintenjakomalliin. Käyttäjien todennuksen lisäksi Kerberos estää salakuuntelun ja tunnistaa, jos viestiä on muokattu matkalla.
Protokolla voidaan kuvata seuraavalla keskustelulla, jossa A todistaa henkilöllisyytensä B:lle palvelinta S käyttäen:
A\rightarrow S:A,B
S\rightarrow A:\{T_{S},L,K_{AB},B,\{T_{S},L,K_{AB},A\}_{K_{BS}}\}_{K_{AS}}
A\rightarrow B:\{T_{S},L,K_{AB},A\}_{K_{BS}},\{A,T_{A}\}_{K_{AB}}
B\rightarrow A:\{T_{A}+1\}_{K_{AB}}
Protokollan turvallisuus nojaa vahvasti aikaleimojen toimintaan viestinvaihdon tuoreuden ilmaisimina (katso BAN-logiikka). Nämä tarvitaan toistohyökkäysten estämiseen.
Historia

Kerberos sai alkunsa 1980-luvulla IBM:n, MIT:n ja DEC:n yhteisprojektissa Project Athena, jonka visiona oli että opiskelijat ja opetushenkilökunta voisivat käyttää mitä hyvänsä tietokonetta, joka olisi kätevin tai sopivin heidän työhönsä. Samassa projektissa sai alkunsa myös X Window System.
Athena-projektiin kuului noin 850 tietokonetta: näistä 450 oli yleisessä käytössä olevia työasemia (ilman tiettyä käyttäjää), 100 palvelinta ja loput tietylle henkilölle varattuja työasemia. Puolet työasemista olivat VAXstation II ja VAXstation 2000 -malleja; toinen puoli oli IBM RT/PC -malleja.
Toteutukset ja standardointi

Aikaisemmin Kerberos luokiteltiin sotatarvikkeeksi eikä sen toteutuksia saanut viedä pois Yhdysvalloista vientikiellon takia. Ruotsissa kehitettiin ulkopuolinen toteutus, jonka ansiosta Kerberos on ollut saatavilla USA:n ulkopuolella jo ennen kuin Yhdysvallat muutti vientimääräyksiään. Tällä hetkellä Kerberos on melko vapaasti käytettävissä.
Hieman epästandardi versio Kerberoksesta on mukana Microsoftin Windows 2000-käyttöjärjestelmässä ja sitä kautta Kerberoksesta on tullut kaupallisesti merkittävä.[lähde? ] IETF on standardoimassa omaa versiotaan Kerberos-protokollasta, mutta työ ei ole edennyt kovin ripeästi muun muassa sen takia, että protokollan turvallisuudesta on esitetty epäilyjä. RFC-dokumentti RFC 4120 kuvaa Kerberoksen version viisi.
Kerberoksesta on saatavissa vapaasti käytettävissä olevia toteutuksia ja muun muassa MIT-yliopiston alkuperäinen toteutus on vapaasti saatavissa.
Standardit

RFC 1510 The Kerberos Network Authentication Service (V5) [Obsolete]
RFC 1964 The Kerberos Version 5 GSS-API Mechanism
RFC 3961 Encryption and Checksum Specifications for Kerberos 5
RFC 3962 Advanced Encryption Standard (AES) Encryption for Kerberos 5
RFC 4120 The Kerberos Network Authentication Service (V5) [Current]
RFC 4121 The Kerberos Version 5 Generic Security Service Application Program Interface (GSS-API) Mechanism: Version 2
RFC 4537 Kerberos Cryptosystem Negotiation Extension
RFC 4556 Public Key Cryptography for Initial Authentication in Kerberos (PKINIT)
RFC 4557 Online Certificate Status Protocol (OCSP) Support for Public Key Cryptography for Initial Authentication in Kerberos (PKINIT)
RFC 4757 The RC4-HMAC Kerberos Encryption Types Used by Microsoft Windows [Obsolete]
RFC 5021 Extended Kerberos Version 5 Key Distribution Center (KDC) Exchanges over TCP
RFC 5349 Elliptic Curve Cryptography (ECC) Support for Public Key Cryptography for Initial Authentication in Kerberos (PKINIT)
RFC 5868 Problem Statement on the Cross-Realm Operation of Kerberos
RFC 5896 Generic Security Service Application Program Interface (GSS-API): Delegate if Approved by Policy
RFC 6111 Additional Kerberos Naming Constraints
RFC 6112 Anonymity Support for Kerberos
RFC 6113 A Generalized Framework for Kerberos Pre-Authentication
RFC 6251 Using Kerberos Version 5 over the Transport Layer Security (TLS) Protocol
RFC 6448 The Unencrypted Form of Kerberos 5 KRB-CRED Message
RFC 6542 Kerberos Version 5 Generic Security Service Application Program Interface (GSS-API) Channel Binding Hash Agility
RFC 6560 One-Time Password (OTP) Pre-Authentication
RFC 6649 Deprecate DES, RC4-HMAC-EXP, and Other Weak Cryptographic Algorithms in Kerberos
RFC 6784 Kerberos Options for DHCPv6
RFC 6803 Camellia Encryption for Kerberos 5
RFC 6806 Kerberos Principal Name Canonicalization and Cross-Realm Referrals
RFC 6880 An Information Model for Kerberos Version 5
Aiheesta muualla

https://kerberos.org
Keisarilla ei ole vaatteita

| Keisarilla ei ole vaatteita!> The Emperor Wears No Clothes |
| --- | --- |

Alkuperäisteos
Kirjailija:  Jack Herer
Kieli:  Englanti
Genre:  sosiaalihistoria
Kustantaja:  Ah Ha Publishing, Quick American
Julkaistu:  1985
Sivumäärä:  330
ISBN:  0-9524560-0-1
Suomennos
Suomentaja:  Suomennettu talkoovoimin
Kustantaja:  Books on Demand
Julkaistu:  2015
Sivumäärä:  212
ISBN:  978-952-318-560-9
Löydä lisää kirjojaKirjallisuuden teemasivulta
Keisarilla ei ole vaatteita! (engl. The Emperor Wears No Clothes) on kannabisaktivisti Jack Hererin kirjoittama kuuluisa kannabiksen dekriminalisointiin pyrkivä teos. Kirjaa on luonnehdittu "hamppuraamatuksi". Kirja käsittelee hampun historiaa, sekä siihen liittyviä poliittisia mielipiteitä ja salaliittoja.
Vuonna 2007 kirjasta on ilmestynyt 11. uudistettu laitos, 16. painos. Kirja on suomen lisäksi käännetty ainakin saksaksi, ranskaksi, espanjaksi, italiaksi, unkariksi, tšekiksi, japaniksi ja koreaksi ja sitä on myyty käännökset mukaan lukien yli 800 000 kappaletta. 
Kirjasta julkaistiin internetissä Jack Hererin luvalla, talkoovoimin tehty suomenkielinen käännös vuonna 2008. Käännös tehtiin sivustolla http://www.jackherer.com/ vuonna 2007 olleen 10. laitoksen ja vuoden 2008 alusta sivuille päivitetyn 11. laitoksen teksteistä. Suomennos julkaistiin painettuna kirjana vuonna 2015.
Kirja sisältää väitteen:
»Jos kaikki fossiiliset polttoaineet johdannaisineen, kuten myös puun käyttö paperin valmistukseen ja rakentamiseen kiellettäisiin planeetan säästämiseksi, kasvihuoneilmiön suunnan kääntämiseksi ja metsien häviämisen lopettamiseksi, silloin vain yksi vuosittain uudistuva luonnonvara kykenisi tyydyttämään valtaosan maailman paperi- ja tekstiilitarpeista; vastaamaan kaikesta maailman liikenteen, teollisuuden ja kotien energiatarpeista sekä samanaikaisesti vähentämään saastumista, kunnostaen maaperää ja puhdistaen ilmakehää…
Ja tuo aine on – se sama, joka on tehnyt kaiken sen ennenkin – kannabis, hamppu… marihuana!»
Kirjan nimi viittaa Hans Christian Andersenin satuun Keisarin uudet vaatteet.
Aiheesta muualla

Keisarilla ei ole vaatteita! -kirjan suomenkielinen käännös
Kirjan englanninkielinen versio (Arkistoitu – Internet Archive)
Kirsu

Koiran kirsu
Kirsu on joidenkin nisäkkäiden, muun muassa kissa- ja  koiraeläinten kuonon pää. Kirsussa sijaitsevat eläimen sieraimet. Koiran tai kissan kirsu on yleensä musta, ruskea tai vaaleanpunainen. Koira nuolee kirsuaan usein. Yleinen mutta virheellinen[lähde? ] uskomus on, että lemmikki on terve, kun sen kirsu pysyy kosteana eikä tunnu normaalia lämpöisemmältä.
Keisarikärpässieni

| Keisarikärpässieni |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Amanitaceae
Suku::  Kärpässienet Amanita
Laji::  caesarea
Kaksiosainen nimi
 Amanita caesarea  (Scop.) Pers. 
Katso myös
   Keisarikärpässieni Wikispeciesissä   Keisarikärpässieni Commonsissa 
Infobox OKNimi-testi OKIUCN-testi OK: 
Keisarikärpässieni (Amanita caesarea) on suuressa osaa eteläistä ja keskistä Eurooppaa tavattava kärpässieniin (Amanita) kuuluva sieni. Sieni on syömiskelpoinen: sen nimi juontaa juurensa siitä, että se oli antiikin Roomassa keisarien erityisesti suosima ja arvostettu sienilaji.
Sieni muistuttaa paljon eräitä muita, myrkyllisiä kärpässieniä, joten sen tunnistamisessa tulee olla erityisen tarkkaavainen. Lajista esiintyy Pohjois-Amerikassa läheisiä lajeja, joiden syömiskelpoisuus on epäselvää.
Aiheesta muualla

Markku Savela: Amanita
Kirsty Smith

Kirsty Smith
Kirsty Smith (s. 6. tammikuuta 1994) on skotlantilainen jalkapalloilija. Hän on pelipaikaltaan puolustaja. Hän on pelannut Skotlannin naisten maajoukkueessa helmikuun 2021 loppuun mennessä 43 maaottelua. MM-kilpailuissa hän pelasi Skotlannin kaikissa kolmessa ottelussa.
Smith edustaa englantilaisseura Manchester Unitedia, jonne hän siirtyi vuonna 2018 skottiseura Hibernianista.
Kontortionisti

Saksalainen kontortionisti Eliza taivuttamassa selkärankansa taaksepäin.
Kontortionisti Hussein Yoga pystyy vääntämään nivelensä sijoiltaan.
Kontortionisti, myös notkeustaiteilija, notkeusakrobaatti tai käärmeihminen on erittäin notkea henkilö, joka taivuttelee ruumistaan epäluonnollisiin asentoihin. Kontortionistit esiintyvät usein sirkuksessa.
Jotkut kontortionistit pystyvät taivuttamaan selkärankaansa eteenpäin niin, että he saavat jalkansa taivutettua päänsä taakse, ja kävelevät sitten käsillään. Toiset kontortionistit pystyvät taivuttamaan alaruumiinsa takakautta päänsä eteen samalla kun he makaavat rinta lattiaa vasten tai seisovat käsillään. He pystyvät myös taipumaan seisaallaan taaksepäin ja koskettamaan käsillään lattiaa selkänsä takana. Kolmas kontortionistien kategoria on henkilöt, jotka pystyvät vääntämään nivelensä sijoiltaan.
Kontortionisteja on esiintynyt jo antiikin Kreikan, Rooman ja Egyptin taiteessa. Mongoliassa kontortionismi on ollut arvostettu perinnekulttuurin muoto 1600-luvulta alkaen.
Kontoliánika

| Kontoliánika Κοντολιάνικα |
| --- | --- |
 Kontoliánika
 Koordinaatit: 36°11′53″N, 22°58′50″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Saaret
Kunta:  Kythera
Hallinto:  
 – Asutustyyppi:  kylä
 – Kallikrates-koodi:  5205010501
Korkeus:  301 m
Väkiluku (2011):  45
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Kontoliánika (kreik. Κοντολιάνικα; transl. myös Kondoliánika) on Kreikan kylä, joka sijaitsee Kytheran saarella. Se kuuluu hallinnollisesti Kytheran kuntaan, Saarten alueyksikköön ja Attikan alueeseen. Kylän väkiluku on 45 (vuonna 2011).
Kontoliánikan kylä sijaitsee Kytheran eteläisissä keskiosissa noin kuusi kilometriä pohjoiseen saaren pääkylästä Chórasta. Se on rakennettu noin 301 metrin korkeuteen merenpinnasta laskettuna. Kontoliánika muodostaa myös laajemman kyläyhdyskunnan (Τοπική Κοινότητα Κοντολιανίκων, Topikí Koinótita Kontolianíkon), johon kuuluvat varsinaisen Kontoliánikan kylän lisäksi kylät Fatsádika, Goudiánika ja Tsikalariá. Koko yhdyskunnan väkiluku on 188.
Kontolanrahka

Kontolanrahka on Varsinais-Suomessa Pöytyän ja Loimaan rajalla sijaitseva 8,6 neliökilometrin laajuinen, suhteellisen luonnontilainen suo. Se on yksi Lounais-Suomen suurimmista ja edustavimmista kohosoista ja valtakunnallisesti merkittävä suoalue. Kontolanrahkasta on muodostettu luonnonsuojelualue 2014.
Kontolanrahka on arvokas lintukohde, mutta sen ulkopuolella tapahtuvat ojitukset saattavat kuivattaa sitä. Keidassuon keskusta kohoaa 6–7 metriä ympäröiviä peltoalueita korkeammalle, ja sen pinnanmuodot ovat selväpiirteisesti jäsentyneet kermi- ja kuljukehiksi. Paikoin esiintyy allikoita, ja koillisosassa on myös lähde. Suolla esiintyvät kaikki olennaiset keidassoiden kasvillisuustyypit.
Knuuti

Knuuti on sukunimi, joka on muun muassa seuraavilla suomalaisilla henkilöillä:
Anna-Mari Knuuti (o.s. Määttänen, s. 1983), kestävyys- ja maastojuoksija
Juhani Knuuti (s. 1960), lääketieteen professori
Urho Knuuti (1918–1988), kansanedustaja (SDP) ja kunnallisneuvos
| --- | --- |
: Tällä täsmennyssivulla luetellaan henkilöitä, joilla on sama sukunimi.
Knuuttila

Knuuttila on suomalainen sukunimi, joka on muun muassa seuraavilla henkilöillä:
Anselm Knuuttila (1903–1968), maastohiihtäjä
Rauha Knuuttila (o.s. Hippi, 1924–2014), näytelmäkirjailija
Sakari Knuuttila (1930–2023), insinööri, SDP:n kansanedustaja ja valtiopäiväneuvos
Simo Knuuttila (1946–2022), teologi ja professori
Tarja Knuuttila, tieteenfilosofi ja professori
Yrjö Knuuttila (Ykä, s. 1963), Musta Paraati -yhtyeen rumpali
Karatepen piirtokirjoitus

Karatepen piirtokirjoitus.
Karatepen piirtokirjoitus on Karatepen rautakautisesta kaupungista Turkissa löydetty foinikiankielinen piirtokirjoitus ja sen luuvilainen paralleeliteksti. Karatepen piirtokirjoitus pisin tunnettu foinikialainen piirtokirjoitus. Se on ajoitettu yleensä 700-luvun lopulle tai 600-luvun alkuun eaa. Teksti sisältää tärkeää tietoa 700-luvun lopun myöhäisheettiläisestä valtakunnasta aikana jolloin Assyrian valtakunta laajeni länteen.